# Castella - la Manxa

### De Viquipèdia

Comunidad Autónoma de
Castilla-La Mancha

Bandera | Escut

Localització
Dades estadístiques
Capital | Toledo
Idioma oficial | Castellà
Superfície - total - % d'Espanya | Posició núm. 3 79 463 km² 15,7%
Població - Total (2006) - % d'Espanya - Densitat | Posició núm. 9 1.932.261 4,32% 24,3/km²
Gentilici | castellanomanxec / castellanomanxega
Estatut d'autonomia | 16 d'agost de 1982
Diada regional | 31 de maig
ISO 3166-2 | CM
Representació parlamentària - Congrés - Senat | 20 diputats 22 senadors
Denominació oficial del Govern autonòmic | Junta de Comunidades de Castilla-La Mancha
President | José María Barreda (PSOE)
Web oficial del Govern castellanomanxec

Castella - la Manxa (la denominació oficial de la qual és, en castellà, Castilla-La Mancha) és una Comunitat Autònoma d'Espanya amb capital a la ciutat de Toledo. Limita amb la Comunitat de Madrid, Castella i Lleó, Aragó, País Valencià, Regió de Múrcia, Andalusia i Extremadura.

Està formada per les províncies d'Albacete, Ciudad Real, Conca, Guadalajara i Toledo.

## [edita] Història

Molins de vent típics de la Manxa al Campo de Criptana.

La comunitat de Castella - la Manxa sorgeix com a tal, el 15 de novembre de 1978 en constituir-se com a entitat preautonòmica. La seva polèmica denominació fou motivada per la falta d'una identitat regional forta, davant dels provincialismes que estaven molt arrelats, motiu pel qual van sorgir dues tendències regionalitzadores: una pretenia la constitució d'una Comunitat Castellana amb uns límits que anaven més enllà del Sistema Central; i l'altre, pretenia la constitució d'una Comunitat Manxega formada per les províncies que comparteixen aquesta gran comarca, que va ser declarada província durant el regnat de Carles III. El seu estatut d'autonomia va ser aprobat el 16 d'agost de 1982. Avui dia podriem definir a Castella - la Manxa com a les terres de l'antiga Corona de Castella situades geogràficament al voltant de la gran comarca de la Manxa, que és el nucli central de la Comunitat.

Històricament, és hereva de la regió de Castella la Nova, que comprenia aproximadament l'actual territori castellà -manxego més la Comunitat de Madrid, província que finalment no va ser inclosa dins Castella - la Manxa per motius econòmics i demogràfics.(Mapa Històric de Castella la Nova)

Al 1785, amb l'ordenament territorial de Floridablanca, la regió va quedar dividida en les províncies de Conca, Guadalajara, Madrid, La Manxa i Toledo, mentres les poblacions d'Albacete, Chinchilla, Almansa, Hellín i Yeste, amb les seves respectives comarques, van pasar a formar part de la província i Regne de Múrcia. Al 1833 es modifiquen els límits provincials (divisió provincial de Francisco Javier de Burgos), la província de La Manxa és substituïda per la de Ciudad Real tot i que part del seu territori pasà també a les províncies de Conca, Toledo i Albacete, província inexistent fins a les hores i que va ser creada amb part dels territoris de les antigues províncies de Conca, La Manxa i Múrcia, i va quedar incorporada administrativament a la Regió de Múrcia fins la configuració autonòmica actual; tot i que la major part de la mateixa formava part de la comarca manxega, de que al 1869, durant la I República, aquesta província va ser una de les firmants del Pacte Federal Castellà i del Pacte Federal Manxego, i de que al 1924 la seva Diputació va promoure la creació d'una Comunitat Manxega. Castella la Nova a la vegada, és continuació de l'antic Regne de Toledo que va ser una de les taifes d'Al-Àndalus i que la seva capital fou conquerida per Alfons VI de Castella a l'any 1085. Al 1177 es varen conquerir les terres de Conca, i la resta meridional, formada pel Camp de Calatrava, la Vall d'Alcúdia, i l'alfoz de Alcaraz (Camp de Montiel i Serra d'Alcaraz), seria consolidada durant el regnat d'Alfons VIII; aquestes últimes, després de la batalla de les Navas de Tolosa, al 1212.

El 1605 es publicà la primera edició del llibre que faria famosa aquesta terra, Don Quijote de la Mancha, escrit per Miguel de Cervantes.

José Bono, del PSOE, va ser el president de la Comunitat des de 1983 fins al 2004. Des d'aquest any, n'és president José María Barreda.

## [edita] Enllaços externs

Web de Castella - la Manxa (castellà)

Obtingut de "http://ca.wikipedia.org../../../c/a/s/Castella_-_la_Manxa_a0a2.html"

Categoria: Castella - la Manxa

##### Views

- Article
- Discussió
- Revisió actual

##### Cerca

##### En altres llengües

- Aragonés
- العربية
- Asturianu
- Български
- Česky
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- Kernewek
- Lëtzebuergesch
- Nederlands
- Polski
- Português
- Română
- Русский
- Simple English
- Српски / Srpski
- Svenska
- ไทย
- Türkçe
- 中文